Uwe Boll

Uwe Boll (født 22. juni 1965 i Wemelskirchen i Tyskland) er tysk filmregissør, -produsent og -manusforfatter. Filmene hans er finansiert av hans eget Boll KG Production, og er vanligvis basert på videospill. Oftest omtales han som en av vår tids mest mislykkede regissører.

Dr. Boll har en doktorgrad i litteratur og har studert ved Universitetet i Köln og i Siegen.

 Filmografi 
De to største filmene til Boll var horrorfilmen Blackwoods og dramaet Heart of America, hvor han hadde jobben som både regissør og manusforfatter på begge filmene. Boll er i ettertid blitt mest kjent for sine spillefilmer basert på spill. Noen spill-til-film-filmer fra Boll: House of the Dead, Alone in the Dark og BloodRayne. Han har også laget filmen In the Name of the King: A Dungeon Siege Tale (2007), basert på videospillet Dungeon Siege. Samme år kom han med Postal, som også er basert på videospill.

Hans neste videospillbaserte film, In the Name of the King 2 (også kjent som Dungeon Siege 2), er i postproduksjon og vil bli lansert i løpet av 2011.

 Filmtittel  Lanseringsår  Medvirket som  Auschwitz   2011  Produsent, regissør, manusforfatter, skuespiller Blubberella   2011  Regissør, manusforfatter, skuespiller Bloodrayne: The Third Reich   2010  Produsent, regissør  Max Schmeling  2010  Produsent, regissør, skuespiller Final Storm  2010  Produsent, regissør Darfur  2009  Produsent, regissør, manusforfatter Rampage  2009  Produsent, regissør, manusforfatter 1968: Tunnel Rats - Behind the Scenes   2009  Produsent Stoic  2009  Produsent, regissør, manusforfatter  Far Cry  2008  Produsent, regissør Alone in the Dark II  2008  Produsent Tunnel Rats  2008  Produsent, regissør, manusforfatter  BloodRayne II: Deliverance  2007  Produsent, regissør They Wait  2007  Produsent Postal  2007  Produsent, regissør, manusforfatter  Seed  2007  Produsent, regissør, manusforfatter  In The Name of The King: A Dungeon Siege Tale  2007  Produsent, regissør BloodRayne  2005  Produsent, regissør  Alone in the Dark  2005  Produsent, regissør  House of the Dead   2003  Produsent, regissør  Heart of America  2002  Produsent, regissør, manusforfatter  Blackwoods  2002  Produsent, regissør, manusforfatter  Angels Don't Sleep Here  2002  Produsent  Sanctimony   2001  Produsent, regissør, manusforfatter  L'amour, l'argent, l'amour  2000  Produsent  Fíaskó  2000  Produsent  Fake - Die Fälschung  1998  Produsent  Das erste Semester  1997  Produsent, regissør, manusforfatter  Amoklauf  1994  Produsent, regissør, manusforfatter  Barschel - Mord in Genf?  1993  Produsent, regissør, manusforfatter  German Fried Movie  1991  Produsent, regissør, manusforfatter, skuespiller, fotograf 

 Kritikk 
Boll har måttet tåle hard kritikk for at filmene hans holder lav kvalitet. House of the Dead, Alone in the Dark og BloodRayne er alle rangert som blant de 100 dårligste filmene på IMDb.

Boll har blitt nominert til Razzie Awards for Alone in the Dark og BloodRayne, begge for verste regissør.

 Raging Boll 
I juni 2006 utlyste Boll en utfordring til sine fem argeste filmkritikere og til filmregissørene Quintin Tarantino og Roger Avary; å møte han til ti runder med boksing. For å kvalifisere måtte deltageren ha skrevet minst to ekstremt negative anmeldelser av hans filmer. 

Fire filmkritikere tok i mot utfordringen: Carlos Palencia Jiménez-Argüello, webmaster for nettstedet Cine cutre, Richard "Lowtax" Kyanka, webmaster for nettstedet SomethingAwful, Jeff Sneider, journalist for nettstedet Aint it cool og Chris Alexander, skribent for magasinet Rue Morgue. Nelson Chance Minter, en amatørbokser og filmelsker, ble Bolls femte motstander. Minter hadde ikke skrevet noe om Boll før og oppfylte sågar ikke kriteriet om å ha skrevet minst to negative omtaler av Bolls filmer. Han fikk allikevel utfordre Boll etter å ha sendt Boll e-poster med sitater fra filmen Rocky 3 der "Balboa" var blitt byttet ut med "Boll". Boll vant alle fem kampene. Den første kampen var mot Jiménez-Argüello og ble arrangert 5. september 2006 i Málaga, Spania. De fire andre kampene ble avholdt 23. september 2006 på Plaza og Nations i Vancouver, Canada.

Kyanka og Sneider kritiserte senere Boll for å ha vært missledene angående dette arrangementet, da de trodde det kun var et PR-stunt.Alexander, derimot, uttrykte sin begeistring for Boll ved å si: "Boll makes movies his way, without the aid of the studio system. Of course he's yet to make anything decent, but I'm rooting for the crazy son of a bitch!". 

 Bøker 
Boll har skrevet to bøker: German Fried Movie & Barschel-Mord in Genf. Oder wie man in Deutschland einen Film drehen muss (Taschenbuch: 1993)http://www.amazon.de/German-Fried-Barschel-Mord-Deutschland-drehen/dp/3929177021/ref=sr_1_1?s=books&ie=UTF8&qid=1305968731&sr=1-1 og Die Gattung Serie und ihre Genres (Broschiert: 1994).http://www.amazon.de/Die-Gattung-Serie-ihre-Genres/dp/3893992162/ref=sr_1_2?s=books&ie=UTF8&qid=1305968731&sr=1-2

 Priser 
I 2009 mottok Boll en Razzie-pris under den 29. «Golden Rasberry Awards»-utdelingen i kategorien verste regissør for filmene «1968: Tunnel Rats», «In The Name of The King: A Dungeon Siege Tale», og «Postal». I tillegg fikk han den spesielle «Worst Career Achievement»-prisen, for å være "Tysklands svar på Ed Wood". Denne prisen ble sist delt ut i 1987.

 Referanser 

 Eksterne lenker 




Kategori:Tyske regissører
Kategori:Razzie-vinnere
Kategori:Personer fra Rheinisch-Bergischer Kreis